# Blatnik (priimek)

### Iz Wikipedije, proste enciklopedije

Za druge pomene glej Blatnik (razločitev).

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Med najpogostejšimi priimki v Sloveniji je priimek Blatnik na 76. mestu za priimkom Marolt na 75. in pred priimkom Mihelič na 77. mestu. Po podatkih Statističnega urada RS se je leta 2004 s priimkom Blatnik podpisovalo 1531 (1971: 1409, 1997: 1533) slovenskih državljanov in državljank. Največ, tj. 519 ali 33,9 odstotka, jih je bilo v osrednjeslovenski statistični regiji, v jugovzhodni Sloveniji 423 ali 27,6 odstotka, v savinjski regiji 229 ali 15 odstotkov, v spodnjeposavski 134 ali 8,8 odstotka itd. Najpogostejša med imensko-priimkovnimi kombinacijami priimka Blatnik je bila Marija Blatnik na 86. mestu. Tako se je podpisovalo 71 slovenskih državljank. Priimek Blatnik najdemo tudi v dvojnih priimkih. Teh je bilo konec leta 1997 skupaj 38, in sicer 18 s priimkom Blatnik na prvem in 20 na drugem mestu.

Podatki v starih listinah kažejo, da je priimek Blatnik obstajal že v 15. stoletju. Priimek Blatnik izhaja iz krajevnih ali zaselskih imen Blate, Blatno, Blato. Tvorjen je s priponskim obrazilom -ik iz svojilnopridevniškega *blatni (prebivalec) in je prvotno pomenil 'prebivalec Blat, Blatnega, Blata ali prišlek iz njih'. Znan nosilec priimka je slovenski pisatelj Andrej Blatnik.

Na nak način je iz omenjenih naselbinskih imen s priponskim obrazilom -jak rvorjen precej manj pogost sorodni priimek Blatnjak (2004: 20 oseb), ki je imel tudi enak prvotni pomen. Po Atlasu Slovenije so pri nas eno naselje Blatno, pet naselij Blato, naselje in dva zaselka Blate ter naselja Blatna Brezovica, Blatna vas, Blatni Vrh, Blatnik pri Črmošnjicah, Blatnik pri Črnomlju, sedem zaselkov Blatnik, zaselek Blatniki. Krajevna in zaselska imena Blate, Blatno, Blato ter Blatna Brezovica, Blatni Vrh so nastala iz narečnega blato v pomenu 'močvirje, močvirnat, blaten teren'. Enako so nastala tudi priimku oblikovno enaka krajevna imena Blatnik, npr. Blatnik pri Črmošnjicah, Blatnik pri Črnomlju. Poleg priimka Blatnik se na mokre ali močvirnate predele navezujeta tudi priimka Mlakar in Močnik.

Vzpostavljeno iz »http://sl.wikipedia.org../../../b/l/a/Blatnik_%28priimek%29.html«

Kategoriji: Neurejeni članki | Priimki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje